钦定古今图书集成/明伦汇编/官常典/第562卷 > 薛平
## 钦定古今图书集成/明伦汇编/官常典/第562卷 > 薛平

按《唐书薛仁贵传》：“讷子嵩，嵩子平，字坦涂，年十二，为
磁州刺史。父丧，军吏以故事胁知留务，伪许之。已而
让崿夕，以丧归。累授右卫将军，宿卫三十年。宰相杜
黄裳擢为汝州刺史，治有风绩。王师讨蔡，由左龙武
大将军授郑滑节度使，数战有功。始，河溢瓠子，东泛
滑，距城才二里所。平按求故道，出𥟖阳西南，因命其”
佐裴弘泰往请魏博节度使田弘正，弘正许之。乃籍
民田所当者，易以它地，疏道二十里，以酾水悍，还壖
田七百顷于河南，自是滑人无患。入为左金吾卫大
将军，未几，复帅郑滑。李师道平，诏分淄、青、齐、登、莱五
州为平卢军，徙平为节度使。王廷凑围牛元翼，棣州
危，诏平出援，平遣将李叔佐率兵二千往，刺史王稷
馈饷陋狭，众溃而归。推突将马士端为帅，劫屯士万
人，薄州堞。城中兵寡，平悉公帑家赀，募锐卒二千迎
战，以奇兵掩贼辎重，贼狼顾，遂大败降馀党平，引谋
乱者二千人，斩堂皇下，胁从皆纵还田里，威震一方。
诏迁检校尚书右仆射，封魏国公。在镇六年，兵铠完
砺，徭赋均一。宝历初入朝，民障路愿留，数日得出。拜
检校司空、河中绛隰节度使。复得隶晋、慈二州，益兵
三千。进检校司徒，更封韩。召拜太子太保，以司徒致
仕。卒，年八十，赠太傅。